Consorci de les Gavarres

Flora silvestre a Sant Sadurní de l'Heura 26/04
2025-04-26 10:00 - 13:00 (Europe/Madrid)
El dissabte 26 d’abril organitzem una sortida per gaudir de la primavera i dels canvis que viu la natura. Descobreix la riquesa de la flora mediterrània en una sortida única a Sant Sadurní de l’Heura. Aquesta ruta ens portarà per indrets emblemàtics com el riu Daró i el Molí d’en Frigola, tot explorant la transició entre paisatges agrícoles i forestals al cor de les Gavarres. Aprendrem a identificar plantes autòctones i els seus usos, mentre gaudim d’un entorn natural ple d’història i biodiversitat. Una experiència ideal per connectar amb la natura i descobrir els secrets de la vegetació mediterrània! L’activitat a càrrec de la Mònica López, del grup de Natura Sterna, durarà unes tres hores i és gratuïta. Per venir només us heu d’apuntar al formulari adjunt.
El punt de trobada és a les 10h del matí a davant del restaurant de Can Met Viu. Porteu calçat i roba còmode així com el menjar i el beure que considereu. Penseu també en protecció solar i una gorra.

El bosc reneix... a les Gavarres 27/04
2025-04-27 10:00 - 13:00
Sabeu què passa després d’un incendi? Doncs que el bosc desplega totes les estratègies de supervivència que té i poc a poc va tornant a la seva essència. Si les voleu conèixer, si voleu veure com la vida s’obre camí us proposem una activitat d’observació d’un bosc que es va cremar al 2022. La Laura Guerrero de Gisfera ens acompanyarà i guiarà en una passejada d’unes tres hores per recórrer la zona del Mas Nou i poder observar i valorar com el bosc reneix i es sobreposa al gris de les cendres.
El punt de trobada és en aquest punt del carrer El Mirador de Castell d’Aro a les 10h del matí. L’activitat és gratuïta i durarà unes tres hores. Cal apuntar-se en el formulari adjunt. El dia de la visita recomanem que porteu protecció solar, el menjar i el beure que considereu i roba i calçat còmodes.

Petits exploradors de les Gavarres (Cassà) 04/05
2025-05-04 10:00 - 13:00
El diumenge 4 de maig proposem als més petits una activitat per explorar i descobrir la fauna que tenen al costat de casa. És important conèixer i valorar els animals del nostre territori tot i que aquests no ens ho posa fàcil, la majoria de les espècies de Gavarres són nocturnes. El dia 4 ens dedicarem a buscar els seus rastres: caus, excrements, petjades, etc. i saber-los identificar. Com són, què mengen, quin és el seu paper dins l’ecosistema seran algunes de les coses que podrem aprendre tot explorant la natura.
El punt de trobada és a Can Vilallonga a les 10h del matí i l’activitat durarà unes dues hores. Porteu calçat i roba còmode així com protecció solar. Porteu aigua i alguna cosa de menjar -si ho considereu.
L’activitat és gratuïta però cal apuntar-se al formulari adjunt.

Artesania de la Terra: històries de terrissers a la vora del foc
2025-05-10 16:00 - 17:00 | Museu de la Terrissa de Quart, Carrer Tren, 58, Quart, Girona, 17242, Espanya
Durant el mes de maig ens endinsarem en la terrissa de Quart. Ens hi acompanyeu?!
El proper dissabte 10 de maig, els terrissers ens explicaran històries a la vora del foc, durant la cuita de terrissaque es durà a terme al forn de llenya del Museu de la Terrissa en el marc de la Festa del Fang. En Narcís Soler, arqueòleg i prehistoriador expert en terrissa, posarà veu a les millors anècdotes i curiositats del món terrisser.
Horari: de 16.00h a 17.00h
Preu: gratuït
Punt de trobada:
Museu de la Terrissa de Quart
Carrer del Tren, 58 – 17242 Quart
✅ Activitat gratuïta i sense inscripció

Artesania de la Terra: visita guiada al Museu de la Terrissa i degustació de vins naturals
2025-05-17 11:00 - 13:30 | Museu de la Terrissa de Quart, Carrer Tren, 58, Quart, Girona, 17242, Espanya
Aquest mes de maig us proposem endinsar-vos al món dels terrissers!
Dissabte 17 de maig, gaudirem d’una visita guiada al Museu e la Terrissa acompanyats per un terrisser i tastarem vins naturals madurats amb cossis de ceràmica negra de Quart de la mà seu productor.
Horari: de 11.00h a 13.30h
Preu: 8€/adult (3€ de descompte amb el carnet Q-Art Som Cultura!)
Punt de trobada:
Museu de la Terrissa de Quart
Carrer del Tren, 58 – 17242 Quart
Inscripcions tancades

NOVA DATA! Què ens expliquen els ocells? 18/05
2025-05-18 10:00 - 13:00
El proper diumenge 18 de maig us proposem una activitat per conèixer de bon a prop els ocells que ens envolten i que sense adonar-nos-en en sentim el cant a cada excursió que fem. Per poder-los veure comptarem amb l’anellador Miguel Ángel Fuentes que ens introduirà en el món de les aus. Quines viuen amb nosaltres tot l’any i quines només en visiten a la primavera-estiu? Què s’estudia dels ocells? Quines mesures agafen i quina informació els hi aporta? Aquestes respostes les podreu conèixer el dia 18.
L’activitat és gratuïta i durarà unes tres hores porteu calçat, roba còmode, protecció solar i el menjar i beure que considereu.
Per assistir us heu d’inscriure al formulari adjunt i ens trobarem tots plegats a les 10h al cementiri de Llambilles.

Artesania de la terra: taller de motlles
2025-05-24 10:00 - 13:00 | Museu de la Terrissa de Quart, Carrer Tren, 58, Quart, Girona, 17242, Espanya
Aquest mes us proposem endinsar-vos al món dels terrissers!
Dissabte 24 de maig, els petits de la casa descobriran la tècnica d’emmollat i aprendran com reproduir peces de ceràmica tantes vegades com vulguin.
Horari: de 11.00h a 13.00h
Preu: gratuït
Punt de trobada:
Museu de la Terrissa de Quart
Carrer del Tren, 58 – 17242 Quart
Inscripcions:
– A través del formulari que trobareu al final de la pàgina. Si us plau, concreteu quants assistents seran adults i quants infants. Recordeu que els infants hauran d’anar acompanyats d’un adult.
– Enviant un correu a amarin@gavarres.cat

Corriols, racons de l'Empordà. El riu Daró 24/05. ACT.PLENA!
2025-05-24 17:00 - 21:00
L’associació Jovent Ecologista Empordanès ha organitzat una descoberta del riu Daró per conèixer les seves poblacions d’amfibis i peixos autòctons. La sortida anirà a càrrec de Miquel Tortós-Sala i en Quim Carol. El punt de trobada és a les 17h de la tarda a La Palanca de Cruïlles, cal portar aigua, calçat còmode/botes impermeables i un lot/frontal.
L’activitat és gratuïta i només cal apuntar-se a jovent.e.empordanes@gmail.com o bé al 666825958.
ACTIVITAT PLENA

Concert de música clàssica a càrrec de la violoncelista Clara Pouvreau emmarcat dins del nou cicle de música de Quart Sons de les Gavarres.
2025-05-24 19:00 - 20:00 | Esglesia de Sant Mateu Montnegre de Quart
Sons de les Gavarres és un conjunt de concerts en espais patrimonials que pretén establir un diàleg únic entre la música i el territori. La iniciativa neix amb l’objectiu de posar en relleu el patrimoni arquitectònic i històric del municipi, tot acostant diferents gèneres musicals a la ciutadania.
El concert de Clara Pouvreau es durà a terme a l’Església de Sant Mateu de Montnegre amb “SOLO” CELLO.

Preu:

Entrada al concert: 8€ (3€ amb el carnet Q-ART, Som Cultura!)
Paquet d’entrada als 4 concerts: 30€ (10€ amb el carnet Q-ART, Som Cultura!)

Compra d’entrades:

Entrada al concert: aquí
Entrada amb descompte, presencialment a l’Oficina d’Atenció a la Ciutadania (OAC) de l’Ajuntament de Quart a l’Estació Jove, de dilluns a divendres, de 8.00 a 14.00 hores, i dimarts de 16.00 a 19.00 hores, mostrant el carnet Q-ART, Som Cultura!.
Paquet d’entrada als 4 concerts: aquí
Paquet d’entrada als 4 concerts amb descompte, presencialment a l’Oficina d’Atenció a la Ciutadania (OAC) de l’Ajuntament de Quart a l’Estació Jove, de dilluns a divendres, de 8.00 a 14.00 hores, i dimarts de 16.00 a 19.00 hores, mostrant el carnet Q-ART, Som Cultura!.

Ioga a Torrent 25/05
2025-05-25 11:00 - 12:30
El diumenge 25 de maig us proposem una manera diferent d’acostar-vos a la natura. En aquest cas no hem programat una passejada o un taller, sinó una classe de ioga. És una evidència que el contacte amb la natura ens ajuda en el nostre benestar emocional i ens sembla una bona manera de fer-ho practicant ioga, no caldrà ser un expert, només caldrà portar una màrfega i aigua.
El punt de trobada serà l’ermita de Sant Llop a Torrent. La classe anirà a càrrec de l’espai Mirra i durarà de les 11:00 a les 12:30h. L’activitat és gratuïta però les places són limitades, cal inscriure’s al formulari de sota.

Els tres senglars i el gran incendi forestal a les Gavarres 31/05
2025-05-31 09:30 - 11:00
El dissabte 31 de maig en el marc de la Fira del Tap a Cassà de la Selva us proposem una activitat familiar per conèixer el bosc mediterrani que ens envolta. Si voleu passar un matí divertit i aprenent veniu a la Can Vilallonga (Cassà) a les 9.30h del matí. Allà un membre de Gisfera ens explicarà una versió del conte tradicional dels Tres Porquets titulat “Els Tres Senglars i el gran incendi forestal”. A través de diferents dinàmiques de joc coneixerem com la vegetació s’adapta a les condicions climàtiques i als incendis forestals, també parlarem de com la gestió forestal pot ajudar per tal de reduir el risc de grans incendis forestals i afectacions a les zones habitades.
L’activitat és gratuïta, només cal que us inscriviu al formulari de sota.

Concert de jazz a càrrec de la formació Wax & Boogie emmarcat dins del nou cicle de música de Quart Sons de les Gavarres.
2025-05-31 21:00 - 22:00 | Exterior de l’antiga rectoria de Quart
Sons de les Gavarres és un conjunt de concerts en espais patrimonials que pretén establir un diàleg únic entre la música i el territori. La iniciativa neix amb l’objectiu de posar en relleu el patrimoni arquitectònic i històric del municipi, tot acostant diferents gèneres musicals a la ciutadania.
El concert de Wax & Boogie es durà a terme a l’esplanada de l’Església de Santa Margarida de Quart.
Hi haurà servei de food-trucks i restauració. A més, en acabar el concert, hi haurà una sessió de DJ’s!

Preu:

Entrada al concert + una beguda (refresc, aigua o cervesa): 10€ (5€ amb el carnet Q-ART, Som Cultura!)

Compra d’entrades:

Entrada al concert amb una beguda: aquí
Entrada amb descompte, presencialment a l’Oficina d’Atenció a la Ciutadania (OAC) de l’Ajuntament de Quart a l’Estació Jove, de dilluns a divendres, de 8.00 a 14.00 hores, i dimarts de 16.00 a 19.00 hores, mostrant el carnet Q-ART, Som Cultura!.

De l'arbre al tap: pela de suro i esmorzar de peladors
2025-06-07 09:30 - 12:00 | Can Vilallonga, Veïnat de la Verneda, s/n, Cassà de la Selva, Girona, Espanya
El proper dissabte 7 de juny tornen les demostracions de pela de suro amb l’activitat De l’arbre al tap!
Us descobrirem el primer pas del procés de transformació del suro, que comença amb la pela al bosc i acaba tapant milions d’ampolles de vi, cava i xampany arreu del món.
Dissabte 7 de juny viureu la pela del suro en directe i gaudirem d’un esmorzar de peladors a Can Vilallonga.
Horari: de 9.30h a 12.00h
Preu:
3€/ adults i joves a partir de 12 anys
2€/ infants fins a 11 anys
Punt de trobada:
Can Vilallonga
Veïnat de la Verneda, s/n – Cassà de la Selva

Concert de jazz a càrrec d'Alba Pujals emmarcat dins del nou cicle de música de Quart Sons de les Gavarres.
2025-06-07 21:00 - 2025-07-01 22:00 | Exterior de l’antiga rectoria de Quart
Sons de les Gavarres és un conjunt de concerts en espais patrimonials que pretén establir un diàleg únic entre la música i el territori. La iniciativa neix amb l’objectiu de posar en relleu el patrimoni arquitectònic i històric del municipi, tot acostant diferents gèneres musicals a la ciutadania.
Alba Pujals presentarà “Apologia”, que es durà a terme a l’esplanada de l’Església de Santa Margarida de Quart.
Hi haurà servei de food-trucks i restauració. A més, en acabar el concert, hi haurà una sessió de DJ’s!

Preu:

Entrada al concert + una beguda (refresc, aigua o cervesa): 10€ (5€ amb el carnet Q-ART, Som Cultura!)

Compra d’entrades:

Entrada al concert amb una beguda: aquí
Entrada amb descompte, presencialment a l’Oficina d’Atenció a la Ciutadania (OAC) de l’Ajuntament de Quart a l’Estació Jove, de dilluns a divendres, de 8.00 a 14.00 hores, i dimarts de 16.00 a 19.00 hores, mostrant el carnet Q-ART, Som Cultura!.

Concert de música clàssica a càrrec de Metropolitan Union Barbershop Quarter emmarcat dins del nou cicle de música de Quart Sons de les Gavarres
2025-06-14 19:00 - 20:00 | Esglesia Santa Margarida de Quart
Sons de les Gavarres és un conjunt de concerts en espais patrimonials que pretén establir un diàleg únic entre la música i el territori. La iniciativa neix amb l’objectiu de posar en relleu el patrimoni arquitectònic i històric del municipi, tot acostant diferents gèneres musicals a la ciutadania.
El quartet de música clàssica Metropolitan Union Barbershop Quartet interpretarà les seves cançons a l’Església Santa Margarida de Quart.

Preu:

Entrada al concert: 8€ (3€ amb el carnet Q-ART, Som Cultura!)

Compra d’entrades:

Entrada al concert: aquí
Entrada amb descompte, presencialment a l’Oficina d’Atenció a la Ciutadania (OAC) de l’Ajuntament de Quart a l’Estació Jove, de dilluns a divendres, de 8.00 a 14.00 hores, i dimarts de 16.00 a 19.00 hores, mostrant el carnet Q-ART, Som Cultura!.

Descobrim les papallones de les Gavarres 15/06 CANVI DE DATA
2025-06-15 09:30 - 12:30
El proper diumenge 15 de juny us proposem una passejada amb la Rosa Matesanz del Grup de Natura Sterna per observar i parlar del món de les papallones. L’itinerari que es seguirà és la Ruta de les Fonts de Castell-Platja d’Aro, una ruta circular que comença al nucli antic de Castell d’Aro i que ens descobreix les fonts d’aquests estreps de les Gavarres. La jornada sumarà patrimoni natural i patrimoni cultural ja que resseguirem els antics camins per on passaven els bosquetans i veurem les fonts que els abastien d’aigua. El punt de trobada serà la Plaça poeta Sitjà a les 9.30h, l’activitat durarà unes tres hores. Porteu el menjar i l’aigua que considereu.
L’activitat és gratuïta però les places són limitades, cal que us inscriviu al formulari de sota.

.

Petits Exploradors a Celrà 15/06
2025-06-15 10:00 - 13:00
L’activitat de Petits Exploradors va rodant els pobles de les Gavarres. El diumenge 15 de juny la farem a Celrà, en concret a la Torre Desvern, de la mà d’en Joan Feliu investigarem el seu entorn per descobrir la fauna que hi habita. No la veurem però ens convertirem en detectors dels seus rastres. Aprofitarem per visitar l’exposició de l’interior de la Torre que explica el bosc que trobem a les Gavarres, centrat al sector de Celrà i la seva fauna.
El punt de trobada serà el pàrquing de la Torre Desvern a les 10h del matí i l’activitat durarà tres hores.
L’activitat és gratuïta però les places són limitades, cal que us inscriviu al formulari de sota.

De l’arbre al tap: pela de suro i esmorzar de peladors (21 de juny)
2025-06-21 09:30 - 12:00 | Can Vilallonga, Veïnat de la Verneda, s/n, Cassà de la Selva, Girona, Espanya
El proper dissabte 21 de juny tornen les demostracions de pela de suro amb l’activitat De l’arbre al tap!
Us descobrirem el primer pas del procés de transformació del suro, que comença amb la pela al bosc i acaba tapant milions d’ampolles de vi, cava i xampany arreu del món.
Dissabte 21 de juny viureu la pela del suro en directe i gaudirem d’un esmorzar de peladors a Can Vilallonga.
Horari: de 9.30h a 12.00h
Preu:
3€/ adults i joves a partir de 12 anys
2€/ infants fins a 11 anys
Punt de trobada:
Can Vilallonga
Veïnat de la Verneda, s/n – Cassà de la Selva

De l’arbre al tap: pela de suro i esmorzar de peladors (28 de juny)
2025-06-28 09:30 - 12:00 | Can Vilallonga, Veïnat de la Verneda, s/n, Cassà de la Selva, Girona, Espanya
El proper dissabte 28 de juny tornen les demostracions de pela de suro amb l’activitat De l’arbre al tap!
Us descobrirem el primer pas del procés de transformació del suro, que comença amb la pela al bosc i acaba tapant milions d’ampolles de vi, cava i xampany arreu del món.
Dissabte 28 de juny viureu la pela del suro en directe i gaudirem d’un esmorzar de peladors a Can Vilallonga.
Horari: de 9.30h a 12.00h
Preu:
3€/ adults i joves a partir de 12 anys
2€/ infants fins a 11 anys
Punt de trobada:
Can Vilallonga
Veïnat de la Verneda, s/n – Cassà de la Selva

Els Tres Senglars i el gran incendi forestal a Girona 06/07
2025-07-06 17:00 - 19:00
Tot i que l’estiu és una estació complicada per visitar les Gavarres us proposem una activitat de tardes per gaudir de la natura i el bosc de la Vall de Sant Daniel (Girona). L’activitat parlarà dels incendis un tema molt actual i de la necessària gestió forestal per combatre’ls i minimitzar-los. El to serà infantil i didàctic mitjançant el conte dels “Tres Porquets i el gran incendi forestal” escrit per Maria Pipió i al voltant del qual la Diputació de Girona ha dissenyat unes activitats educatives.
El punt de trobada és la Plaça de les sardanes a Girona (Vall de Sant Daniel) a les 17h de la tarda. L’activitat durarà unes dues hores, porteu el menjar i el beure que considereu.
L’activitat és gratuïta, només al que us apunteu al formulari de sota.

Nit de ratpenats 19/07 NOVA DATA!
2025-07-19 20:00 - 22:30
Si vols desconnectar de la calor i conèixer uns animals que surten de nit, quan la temperatura és més agradable, et proposem venir a Vall-llobrega el proper dissabte 19 de juliol. Amb en Sergio López aprendrem sobre la població de ratpenats que tenim a les Gavarres, curiositats sobre aquets animals i quines espècies viuen entre nosaltres. També quines dades s’estudien i com es recullen. Per fer-ho realitzarem una primera xerrada dins l’església de Sant Mateu Vell a les 20h i una caminada per l’entorn amb diversos equips per posar en pràctica el que hem après amb diferents aparells que ens ajudaran a captar els ultrasons que emeten els ratpenats. El punt de trobada és l’església de Sant Mateu Vell, si algú no sap arribar-hi quedarem a les 19.50h a l’Ajuntament.
La proposta que us fem per gaudir de la batnight és que porteu quelcom senzill per sopar (entrepà o un petit tàper) i menjarem tots junts quan fem mitja part entre la xerrada i la caminada. Per tal d’orientar-vos al lloc podeu portar una llanterna o frontal.
L’activitat és gratuïta però cal inscriure’s al formulari que trobareu a sota. Qualsevol dubte ens podeu trucar al 972643695.
Si no podeu venir a l’activitat i us interessa, aquí teniu un enllaç al vídeo “Els ratpenats de les Gavarres” penjat al youtube.

Conviure amb el foc a Palamós
2025-07-27 18:00 - 20:30
Conviure amb el foc és una activitat educativa pensada per a famílies amb infants (a partir de 10 anys) i joves. Us convidem a descobrir, de manera participativa i en plena natura, com funciona l’ecologia del foc i com podem protegir els nostres boscos a través d’una sortida a l’Espai Natural de les Gavarres. El punt de trobada serà Can Pere Tià (Palamós) i des d’allà anirem cap a la Vall de Bell-lloc. Us posareu a la pell de bombers, agents rurals, pagesos o científics per entendre millor els incendis forestals i com prevenir-los. Conviure amb el foc és una proposta enriquidora que connecta amb la realitat del territori i fomenta el respecte pel medi ambient d’una manera lúdica, educativa i compromesa.

Punt de trobada: Can Pere Tià, Palamós
Horari: 18:00 a 20:30h

Nit d'estels a Can Vilallonga 12/08
2025-08-12 21:00 - 23:00
Si ets dels que esperes les nits a Can Vilallonga per observar la pluja d’estrelles de Sant Llorenç… ja les tens aquí! Els propers dies 12 i 13 d’agost les tornem a organitzar amb en Kilian Vindel.
Aquí tens la informació per apuntar-te el dimarts 12 d’agost.
El punt de trobada és a Can Vilallonga a les 21h. Un any més en Kilian ens proposarà una part teòrica i una part d’observació. Neurones, galàxies i pluja d’estels: un viatge interior. Una experiència que uneix ciència, cosmos i introspecció. Un recorregut pels forats negres, llunes habitables, el paper dels asteroides i l’origen del temps: el Big Bang. Sota la pluja d’estels, descobrirem com la xarxa neuronal humana s’assembla al teixit galàctic quan hi afegim la matèria fosca, i com les supercordes podrien unir-ho tot en una sola simfonia còsmica. I si la meteorologia ho permet, completarem el viatge amb l’observació directa, a través d’un telescopi de gamma alta, d’objectes com Saturn, la Lluna, la galàxia d’Andròmeda o el cúmul globular M13.
L’activitat acabarà a les 23h.
Els grups són limitats i la inscripció és obligatòria.

Nit d'estels de Can Vilallonga 13/08
2025-08-13 21:00 - 23:00
Si ets dels que esperes les nits a Can Vilallonga per observar la pluja d’estrelles de Sant Llorenç… ja les tens aquí! Els propers dies 12 i 13 d’agost les tornem a organitzar amb en Kilian Vindel.
Aquí tens la informació per apuntar-te el dimecres 13 d’agost.
El punt de trobada és a Can Vilallonga a les 21h. Un any més en Kilian ens proposarà una part teòrica i una part d’observació. Neurones, galàxies i pluja d’estels: un viatge interior. Una experiència que uneix ciència, cosmos i introspecció. Un recorregut pels forats negres, llunes habitables, el paper dels asteroides i l’origen del temps: el Big Bang. Sota la pluja d’estels, descobrirem com la xarxa neuronal humana s’assembla al teixit galàctic quan hi afegim la matèria fosca, i com les supercordes podrien unir-ho tot en una sola simfonia còsmica. I si la meteorologia ho permet, completarem el viatge amb l’observació directa, a través d’un telescopi de gamma alta, d’objectes com Saturn, la Lluna, la galàxia d’Andròmeda o el cúmul globular M13.
L’activitat acabarà a les 23h.
Els grups són limitats i la inscripció és obligatòria.

El batec del bosc
2025-09-07 08:00 - 2025-10-12 17:00
És el títol de la propera exposició de l’Associació “Junta d’Arbres”. L’exposició es podrà veure del 12 de setembre al 12 d’octubre al Castell de Calonge. De dijous a dissabte de 10h a 13h i de 18h a 21h i diumenge de 10h a 13h.
Activitats associades a l’exposició:
7 de setembre a les 9h “Conviure amb el foc”. Jornada informativa sobre les causes dels incendis forestals. Activitat per a tots els públics, organitzada per Junta d’Arbres amb el suport del Consorci de les Gavarres. Lloc: Sureda d’en Manelic. Inscripcions al 610 62 20 05. Punt de trobada a l’aparcament del supermercat You88.
19 de setembre a les 19h “Verd Gavarres. Per què aquest miracle?” Xerrada a càrrec de Joan Botey, enginyer químic, agrícola i silvicultor. Lloc: Castell de Calonge.
26 de setembre a les 19h “Les Gavarres al 2050. Com les transformarà el canvi climàtic?” Xerrada a càrrec d’Oriol Bassa, enginyer de forest i naturalista. Lloc: Local Social Germandat Arturo Mundet de Sant Antoni.
4 d’octubre a les 19h “Els arbres i arbusts de Calonge i Sant Antoni”. Presentació del llibre d’Helena Bou i Miquel Romero, membres de Junta d’Arbres. Lloc: Castell de Calonge.

XXè Aplec de Sant Cebrià dels Alls
2025-09-21 09:00 - 17:00
El tercer diumenge de setembre ens tornem a trobat per celebrar plegats el XXè Aplec de Sant Cebrià dels Alls. Són moltes edicions en què intentem oferir-vos activitats activitats per grans i petits divertides i que difonguin els valors de l’Espai natural protegit. Aquest any no hem volgut ser menys i us hem preparat un programa matinal ple d’activitats al voltant de les Gavarres i els seus valors.
Com cada any convoquem a les 9h una pujada a peu des del km 6,5 de la carretera de La Ganga (Gi-660), al trencant del forn del Vidre. La gent que pugi a peu té l’esmorzar gratuït (entrepà amb embotit i suc)
A les 10:30h donarem la benvinguda i començarà l’esmorzar popular.
A les 11:30h Taller “Sons d’ocell” amb el Drapaire Musical farem instruments que imiten els sons dels ocells amb materials reciclats. Durarà fins a l’hora de dinar o fins acabar els materials.
12h Conversa “Gestionar el bosc a dia d’avui. Demostració de motoserra” a càrrec de Marc Garfella de Bosquerols SCCL. Parlarem tots plegats sobre com es gestiona el bosc de les Gavarres a dia d’avui, quins criteris es fan servir per traçar les les actuacions de neteja forestal i de gestió de les finques. Quins són els principals reptes, febleses i oportunitats?
13:30h Dinar. Arrossada popular de verdures amb producte ecològic, de temporada i proximitat. Amanida, arròs, beguda i postres. El tiquet del dinar cal reservar-lo emplenant el formulari que trobareu enllaçat a sota. El preu del tiquet d’adult són 15 € i pels menors de 8 anys 10 €; inclou beguda, amanida, arròs i postres. Els plats, cobert i gots els portem nosaltres però són d’un sol ús. Taules i cadires en tindrem per fer dinar de germanor.
15:30h Cloenda amb el grup The socks, amb Joel Ametller (veu i guitarra) i Àurea Callol (veu i piano), dos joves de la Bisbal d’Empordà i Cruïlles, respectivament, que interpretaran tant versions com composicions pròpies.
Cal inscriure’s al formulari de l’enllaç pel dinar. El tiquet es pagarà a Sant Cebrià el dia de l’aplec.

Tota pedra fa paret 04/10
2025-10-04 09:00 - 12:00
El proper dissabte 4 d’octubre l’Associació Naturalistes de Girona organitzen una jornada de voluntariat per reconstruir un mur de pedra seca a Sant Daniel. La diada compta amb la col·laboració del Consorci de les Gavarres i la direcció de Xavier Laporta de la Cooperativa Foresterra.
Les places són limitades i cal inscriure’s al següent formulari: cliqueu aquí. L’horari serà de 9h a 12h. i ens trobarem a l’aparcament de la font del Ferro. (maps)
Per qualsevol dubte podeu escriure a educacio@naturalistesgirona.org

Petits exploradors a Palafrugell 04/10
2025-10-04 10:00 - 13:00
El dissabte 4 d’octubre hem preparat una activitat matinal pensant en l’esperit aventurer dels més petits. Així doncs, us proposem un matí de dissabte diferent envoltats de natura i de totes les bones sensacions que aporta el bosc per desconnectar del ritme de la setmana. Quins animals viuen als nostres boscos? Quins rastres deixen? Els sabríeu trobar i identificar? amb l’ajuda d’en Joan Feliu de Gisfera després d’aquest dissabte segur que si. Passarem unes tres hores al bosc gaudint de la natura i coneixent qui hi viu. El punt de trobada és l’Església de Sant Fruitós a Llofriu i des d’allà farem un recorregut per investigar quina fauna viu a prop nostra. L’activitat començarà a les 10h i acabarem a la 13h porteu el menjar i el beure que considereu.
L’activitat és gratuïta però cal que us apunteu al formulari que trobareu a sota.

XXVI Caminada memorial Isabel Vila 05/10
2025-10-05 07:30 - 13:00
Un any més ens trobem per recordar la figura de la Isabel Vila amb una caminada fins al cor de les Gavarres. Es faran tres sortides des de Llagostera -d’on va sortir la Isabel i un grup de persones implicades- a les 7.30h des de la Plaça Catalunya; i de La Bisbal -on van arribar el grup de Llagostera per anar a socórrer els ferits dels Focs de La Bisbal- a les 8h des de la Palanca del Daró a Cruïlles. La tercera columna prevista des de Calonge per motius organitzatius no es podrà realitzar.
A les 11h s’arribarà al coll de la Isabel 5 hores, entre el Puig d’Aiguabona i el de la Gavarres. On hi haurà la concentració de les columnes de Llagostera, Calonge i La Bisbal i es farà un breu acte d’homenatge a la Isabel Vila amb la cantada de la cançó composta per l’Antoni Mas.
Per veure el cartell feu clic aquí.

Espiem els amfibis de les Gavarres 18/10
2025-10-18 19:00 - 22:00
El dissabte 18 us proposem una activitat amb un horari ben diferent, de 19h a 22h. Ho hem de fer si volem conèixer els petits animals nocturns que viuen en les bases i els cursos d’aigua de les Gavarres. El punt de trobada serà l’esplanada del principi de la Vall dels Molins. Punt al google maps. Des d’allà farem una passejada per escoltar els cants i saber-ne identificar les espècies, alguns segur que ja us sonaran i formen part del vostre mapa sonor però ara sabrem quina espècie els fa i les seves característiques. L’activitat anirà a càrrec d’Emma Guinart de Naturamontfred, és gratuïta i només cal inscriure’s al formulari que trobareu a sota.
Material recomanat: frontal o llanterna, roba d’abric, aigua, alguna cosa per picar.
